दिवाली के मौका प उत्तर प्रदेश के जनता के शुभकामना संदेश देत बसपा सुप्रीमो मायावती शनिवार के कहली कि, "गरीब के अपना खुशी में जरूर शामिल करीं, एकरा से आपके खुशी दुगुना हो जाई।"
मायावती कहली कि, "खुशी बांटला से बढ़ेला, एहसे ए त्योहार में खास ध्यान रहे कि कवनो गरीब भूखे पेट मत सूते। खुशी के मौका प गरीब अवुरी जरूरतमन्द पड़ोसी के ना भुलाए के चाही, ओ लोग के खास ध्यान राखे के चाही।"
एकरा से पहिले एगो टीवी चैनल संगे बातचीत में समाजवादी पार्टी के मुखिया मुलायम सिंह यादव के परिवार में होखत कलह प मायावती जोरदार हमला बोलली। मायावती कहली कि सपा में वर्चस्व के लड़ाई चलता अवुरी एकरे नतीजा में आज के स्थिति पैदा भईल बिया।
मुख्यमंत्री अखिलेश यादव प सीधा प्रहार करत बसपा सुप्रीमो कहली कि, उत्तर प्रदेश में बसपा के सरकार बनला के बाद उ अखिलेश सरकार के फैसला के जांच करईहे।
आज से प्रदेश के सरकारी स्कूल में पढ़ेवाला 25 लाख छात्र के मुफ्त थाली अवुरी एक गिलास बांटे वाली अखिलेश सरकार के योजना प सवाल उठावत मायावती कहली कि, चुनावी साल में अखिलेश यादव धड़ाधड़ "लॉलीपॉप" बांटतारे, बसपा सरकार बनला के बाद अयीसन सभ फैसला के जांच कराई।
सेना के जवान के कथित तौर प अधिकार कम करेवाला मोदी सरकार के फैसला के निंदा करत मायावती कहली कि, सीमा प रोज हमनी के जवान शहीद होखतारे अवुरी प्रधानमंत्री नरेंद्र मोदी अपना प्रचार में व्यस्त बाड़े।
bho_Deva bho_Deva bho_Deva bho_Deva bho_Deva bho_Deva